143. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 373 της 14/14 Σεπτ. 1995 (ΦΕΚ Α΄ 201) Συγχώνευση των Υπουργείων Προεδρίας της Κυβέρνησης και Εσωτερικών στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων του. Έχοντας υπόψη: α. Τις διατάξεις: αα) του άρθρ. 24 παρ. 4 του Νόμ. 1558/85 «Κυβέρνηση και Κυβερνητικά όργανα» (ΦΕΚ Α΄ 137). ββ) του άρθρ. 29Α΄ του Νόμ. 1558/85 που προστέθηκε με το άρθρ. 27 του Νόμ. 2081/1992 (ΦΕΚ Α΄ 154). β. το γεγονός ότι απ’ τις διατάξεις του Διατάγματος αυτού δεν προκαλείται δαπάνη σε βάρος του Κρατικού Προϋπολογισμού. γ. τις γνωμοδοτήσεις του Συμβουλίου της Επικρατείας υπ’ αριθ. 561/1995 και 563/1995 με πρόταση του Πρωθυπουργού, αποφασίζουμε: Άρθρ.1.-α.Τα Υπουργεία Προεδρίας της Κυβέρνησης και Εσωτερικών συγχωνεύονται στο Υπουργείο Εσωτερικών, Δημόσιας Διοίκησης και Αποκέντρωσης. Σελ. 42,590(α) Τεύχος 1342 Σελ. 14 β. Όλες οι υπηρεσίες, κεντρικές και περιφερειακές, όργανα, θέσεις και προσωπικό των συγχωνευόμενων, Υπουργείων αποτελούν εφεξής υπηρεσίες, όργανα, θέσεις και προσωπικό του Υπουργείου Εσωτερικών, Δημόσιας Διοίκησης και Αποκέντρωσης. γ. Υφιστάμενες κατά τη δημοσίευση του παρόντος Γενικές Γραμματείες στα συγχωνευόμενα Υπουργεία αποτελούν εφεξής Γενικές Γραμματείες υπαγόμενες στο Υπουργείο Εσωτερικών, Δημόσιας Διοίκησης και Αποκέντρωσης. Αρμοδιότητες Άρθρ.2.-α.Το Υπουργείο Εσωτερικών, Δημόσιας Διοίκησης και Αποκέντρωσης έχει τις αρμοδιότητες των συγχωνευομένων Υπουργείων Προεδρίας της Κυβέρνησης και Εσωτερικών και των υπαγόμενων σ’ αυτά Γενικών Γραμματειών. β. Όπου στις κείμενες διατάξεις σε αντικείμενα της παρ. 1 του άρθρου αυτού αναφέρονται οι Υπουργοί Προεδρίας της Κυβέρνησης και Εσωτερικών νοείται εφεξής ο Υπουργός Εσωτερικών, Δημόσιας Διοίκησης και Αποκέντρωσης. Άρθρ.3.-α.Ως τη συγκρότηση ενιαίων υπηρεσιών και πειθαρχικών συμβουλίων και υπηρεσιακών μονάδων προσωπικού, το προσωπικό του Υπουργείου Εσωτερικών, Δημόσιας Διοίκησης και Αποκέντρωσης εξακολουθεί να υπάγεται αντίστοιχα στα πειθαρχικά και υπηρεσιακά συμβούλια και τις μονάδες προσωπικού των συγχωνευομένων Υπουργείων Προεδρίας της Κυβέρνησης και Εσωτερικών. β. Ως τη λήξη του οικονομικού έτους 1995 ως δαπάνες του Υπουργείου Εσωτερικών, Δημόσιας Διοίκησης και Αποκέντρωσης θεωρούνται οι δαπάνες των συγχωνευομένων σ’αυτό Υπουργείων Προεδρίας της Κυβέρνησης και Εσωτερικών Έναρξη ισχύος Άρθρ.4.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Για την οργάνωση της πολιτικής προστασίας και τη σύσταση Κυβερνητικού Συμβουλίου Γενικής Γραμματείας και επιστημονικού συμβουλίου πολιτικής προστασίας καθώς και τη σύσταση Γενικής Γραμματείας Πολιτικής Προστασίας στο Υπουργείο Εσωτερικών Δημόσιας Διοίκησης και Αποκέντρωσης, βλ. Νόμ. 2344/4-11 Οκτ. 1995 (ΦΕΚ Α΄ 212) Τόμ. 35 σελ. 84,326. 2.Α.α.140-143 Οργανισμός Υπ. Εσ.Δημ.Διοίκ.και Αποκέντρωσης 